મંગળવારે ત્યાં નાયર હૉસ્પિટલની મદદથી લાયન્સ ક્લબ જુહુ દ્વારા બ્લડ ડોનેશન કૅમ્પનું આયોજન કરવામાં આવ્યું હતું. એમાં જુહુની સી. યુ. શાહ કૉલેજ ઑફ ફાર્મસી અને સાનપાડાની ઓરિયેન્ટલ કૉલેજ ઑફ ફાર્મસીના ૩૦ જેટલા સ્ટુડન્ટ્સ દ્વારા સેવા આપવામાં આવી હતી. એ સિવાય નાયર હૉસ્પિટલની બ્લડ બૅન્કના ડૉક્ટરો અને ટેક્નિશ્યનની ૧૮ જણની ટીમે આ કૅમ્પમાં સહયોગ આપ્યો હતો. સવારના દસથી લઈને સાંજના પાંચ વાગ્યા સુધી ચાલેલા આ કૅમ્પમાં ૧૬૧ બૉટલ બ્લડ જમા થયું હતું.